Vrou by kleuterskool vermoor | Maroela Media
Queen Nyuswa (Foto: Facebook)
Die bebloede liggaam van die eienaar van 'n Durbanse kleuterskool is Saterdag by die skool aangetref.
Lt.kol. Thulani Zwane, woordvoerder van die polisie, het Maandag aan Maroela Media gesê 'n 49-jarige vrou is in die Little Flower Primary Crèche in Durban, KwaZulu-Natal, met 'n mes doodgesteek. Sy was alleen in die skool ten tyde van die voorval.
Die slagoffer is intussen geïdentifiseer as Queen Nyuswa. Nyuswa was ongetroud en het geen kinders nie.
IOL berig Nyuswa het verskeie messteke en bytplekke tydens die aanval opgedoen waarna sy aan haar beserings beswyk het.
'n Bron naby aan Nyuswa het aan IOL gesê Nyuswa moes tydens die aanval terugbaklei het aangesien die skool se tafels en stoele ná afloop van die voorval gebreek was. Daar was ook baie bloed op die toneel.
Die bron het verder vertel dat Nyuswa haar aanvallers moontlik geken het aangesien daar geen gedwonge toegang tot die skool was nie. Daar was ook nog waardevolle besittings in die skool ná die moord. Minstens R50 000 kontant is egter gedurende die voorval gesteel.
Gugu Ntuli, 'n familielid van Nyuswa, het aan IOL gesê sy verstaan nie wie so iets aan haar tannie kon doen nie. "Sy het nooit met enigiemand baklei nie, sy was so lief vir kinders."
Sy was bekend daarvoor dat sy straatkinders gehelp het.
Nyuswa was die eienares van die kleuterskool, asook 'n gimnasium in die omgewing. Een van die gimnasium se werknemers het op haar liggaam in die skool afgekom.
Kol. Zwane kon in dié stadium nie meer inligting verskaf nie, aangesien die polisie glo eers vanoggend van die voorval in kennis gestel is.
Amper seker dit gaan oor die R50k
Tragies. Hierdie land waar in ons woon is siek. Sy het gedoen wat na aan haar hart is en dit lyk vir my na 'n "inside job". Hoop die vedagtes word aangekeer. Tronkstraf is nie 'n afskrik middel nie. Hulle moet die doodstraf kry.
Ek is ook amper seker dit gaan oor die R50 000.00. Maar ook moes iemand geweet het dat sy so baie geld by haar gehad het. Bytplekke…. Sjoe dit klink na kanabalisme.
Heng, maar dit is ñ ryk skool.
Iets klink nie lekker nie. Sy is Satersag dood aangetref en die polisie is vanoggend eers in kennis gestel. En dit is n moord toneel? Ek ruik rook. Lol